Култура | Видео: Първият сингъл от албума на Лиза Джерард с "Мистерията на българските гласове" - Dnevnik.bg
14:11, 08 дек 17 , 7369
© Нели Куртева, Шуберт мюзик пъблишинг
Лиза Джерард на концерта в зала "България" през пролетта
Първият сингъл от предстоящия нов албум на "Мистерията на българските гласове" с участието на вокалистката на Dead Can Dance Лиза Джерард вече е на световния пазар, съобщават продуцентите от "Шуберт мюзик пъблишинг". Видеото към Pora Sotunda е заснето от режисьора Иван Москов, а освен във всички дигитални платформи, песента излиза и на 7-инчов винил в ограничено количество от 1 000 копия, 50 от които се продават в България.
Самата песен е написана от Джерард, другата вокалистка Гергана Димитрова и композиторите Петър Дундаков и Джулс Максуел. Музикантите представиха албума през през юни в България. Тогава Джерард, един от фантастичните гласове на световната сцена, сподели, че концерт на "Мистерията на българските гласове", е преобърнал представите й за пеенето.
Това е и първият официален студиен запис на емблематичния български хор, носител на "Грами" от 20 години насам. Б-страна на сингъла е песента "Ганка", хорова творба, развита от Петър Дундаков на базата на народна мелодия.
Видеоклипът към Pora Sotunda е дело на Beardfrost Productions и Иван Москов. Той заснет в родопското село Дядовци, изоставено след Възродителния процес, а главната роля в него е поверена на художника Венцеслав Михайлов. Самият албум ще излезе през 2018 г.
Лиза Джерард от Dead Can Dance: Пея, защото някога чух "Мистерията на българските гласове"
13:51, 25 мар 19 / Култура 2
Deep Purple включи в прощалното си турне още един концерт в България
10:29, 25 мар 19 / Култура 28
19:45, 25 мар 19 / Свят 76
Рейтинг: 440 15:05, 08 дек 17 Неутрално
Много емоционално!
Рейтинг: 3327 15:51, 08 дек 17 Неутрално
Рейтинг: 1564 16:26, 08 дек 17 Неутрално
Великолепно, с много фантазия. И Гласовете са изключителни, както винаги.